Francés Fontan

Francés Fontan (París, 7 de febrièr de 1929 - Coni, 19 de decembre de 1979) foguèt un teorician nacionalista occitan originari de Gasconha. Es lo fondator dau Partit Nacionalista Occitan (PNO). Èra a Fraisse (Val Varacha), dins la val Varacha (Valadas Occitanas).

Biografia
Francés Fontan nasquèt dins una familha d’origina gascona (de Ròcahòrt de Garona) que lo paire trabalhava per la SNCF e la maire èra d’origina aristocratica. La tradicion monarquista familiala faguèt que lèu (cap a quinze o setze ans) s'inscriguèsse dins lo Movement Socialista Monarquic que laissariá puèi per se dirigir cap a l'anarquisme e mai lo trotskisme. Foguèt gràcias a Pèire Bèc que li revelèt que çò que se parlava en çò sieu èra una lenga sonada occitan, e que comencèt son activitat occitanista. Se mudèt a Niça per s'ocupar de qualqu'un de la familha e ailà se passegèt pel Partit Comunista Francés e a la Nouvelle Gauche abans de fondar en 1959 lo Partit Nacionalista Occitan en cò de Ben Vautier.  Secutat per la justícia francesa (per ajuda al FLN argerian e per un cas supausat d’omosexualitat) partiguèt per las Valadas Occitanas e s’installèt a Fraisse ont se moriguèt en 1979. Pro curiosament aqueste personatge, en partida a l'origina de l'occitanisme actual, gaireben sabiá pas parlar occitan.

Bibliografia
 Ethnisme, 1961.
 La Clef, 1998 (postum).

 Ligams extèrnes 
 Biografia de Francés Fontan, sit del PNO

Categoria:Naissença en 1929
Categoria:Ancian escolan de l'Institut d'Estudis Politics de Tolosa
Categoria:Occitanista
Categoria:Decès en 1979